
ΑΠΟΣΠΑΣΜΑ                        
Από το πρακτικό της με αριθ. 17ης/2023  Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 189/2023
Στη Λευκάδα σήμερα  στις 19 του μηνός Μαϊου του έτους  2023,  ημέρα  Παρασκευή και  ώρα 12:00,  ήλθε σε τακτική διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 10665/12-5-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Λόγω απουσίας του Προέδρου της Ο.Ε. κ. Αναστάσιου Γαζή, προεδρεύει ο Αντιπρόεδρος κ. Σπυρίδων Λύγδας.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
                ΠΑΡΟΝΤΕΣ                                                                ΑΠΟΝΤΕΣ                   

	1
	Λύγδας Σπυρίδων (Αντιπρόεδρος)
	1
	Γαζής Αναστάσιος (Πρόεδρος)

	2
	Βικέντιος Νικόλαος 
	2
	Τυπάλδος Νικόλαος

	3
	Μαργέλη Μαρία
	3
	Γιαννιώτης Παναγιώτης

	4
	Κοντογιώργης Σπυρίδων
	4
	Σκληρός Φίλιππος

	5
	Αργυρός Νικόλαος (αναπληρ.)
	5
	

	6
	
	6
	

	7
	
	7
	

	8
	
	8
	

	9
	
	9
	


Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Ο κ. Αργυρός Νικόλαος, αναπληρωματικό μέλος, αναπληρώνει το τακτικό μέλος κ. Τσιρογιάννη Γεώργιο.

Τέθηκαν για συζήτηση έξι (6) θέματα Εκτός Ημερήσιας Διάταξης.
ΘΕΜΑ 7ο:  Απόφαση Ο.Ε. περί καθορισμού των όρων διακήρυξης δημοπρασίας για την  εκμίσθωση καλλιεργήσιμης γης Δήμου Λευκάδας.

                                                                         Εισηγητής: Χαράλαμπος Καλός, Δήμαρχος

Ο Αντιπρόεδρος της Ο.Ε. κ. Σπυρίδων Λύγδας Αντιδήμαρχος, έδωσε τον λόγο στον Δήμαρχο κ. Χαράλαμπο Καλό, ο οποίος εισηγούμενος το θέμα, έθεσε υπόψη των μελών της Επιτροπής τα εξής:

       «Σύμφωνα με την αριθ. 114/2023 απόφαση του Δ.Σ. Λευκάδας «περί εκμίσθωσης καλλιεργήσιμης γης» και ειδικότερα δύο εκτάσεων ελαιοκτημάτων  θα πρέπει η Ο.Ε. να καθορίσει τους όρους της δημοπρασίας  σύμφωνα το άρθρο 72  του Ν. 3852/2010« Αρμοδιότητες Οικονομικής Επιτροπής Δήμων» και τις διατάξεις του Π.Δ. 270/81. 

  Εισηγούμαι όπως οι όροι διακήρυξης ορισθούν ως εξής: 

ΠΡΟΚΗΡΥΣΣΟΥΜΕ
Δημοπρασία  φανερή , προφορική και πλειοδοτική  για την εκμίσθωση αγροτεμαχίων και ελαιοστασίων  που βρίσκονται  στις Δ.Ε. Απολλωνίων και Λευκάδας  (όπως αναλυτικά αναφέρονται στον πίνακα που ακολουθεί) και καλούμε τους ενδιαφερόμενους καλλιεργητές να εκδηλώσουν ενδιαφέρον.  

1) Περιγραφή του μισθίου

Στην Δ.Ε.Απολλωνίων  προτείνεται να εκμισθωθούν τα εξής αγροτεμάχια :
Τ.Κ. ΕΥΓΗΡΟΥ

 ΑΙ ΣΩΣΤΗΣ   ελαιοστάσιο  (τμήμα δύο ελαιώνων) εκτάσεως 3.078 τ.μ. με ΚΑΕΚ 340160422006  και 2.501 τ.μ. με ΚΑΕΚ 340160422057

     Στην Δ.Ε. Λευκάδας προτείνεται να εκμισθωθούν τα εξής αγροτεμάχια : 

Τ.Κ. ΑΠΟΛΠΑΙΝΑΣ

 ΚΑΡΦΑΚΙ     1 ελαιώνας   8,810 τ.μ.  με ΚΑΕΚ 340060502082 

      Το τίμημα καθορίζεται για μεν τα ελαιοστάσια σε ποσοστό 20% επί της παραγωγής του ελαιόλαδου, ( από το κάθε ελαιοστάσιο , όπως προκύπτει από την κατάσταση του ελαιοτριβείου, προκειμένου να αποδοθούν στο Κοινωνικό Παντοπωλείο ) ή 30 € ανά στρέμμα σε περίπτωση μη συγκομιδής ελαιοκάρπου.

           2) Τρόπος Διενέργειας της Δημοπρασίας
Η δημοπρασία  θα διεξαχθεί  στα γραφεία του Δήμου Λευκάδας – Διοικητήριο  ενώπιον της αρμόδιας επιτροπής την 06.06.2023   ημέρα Τρίτη  με ώρα έναρξης στις 10:00 για  κατάθεση προσφορών για  όλα τα αγροκτήματα και με την σειρά που είναι καταγεγραμμένα στην παρούσα απόφαση.   

 Ώρα λήξης των προσφορών ορίζεται  η  10:30 , όπου θα κλείνει με τη σειρά εκφώνησης η δημοπρασία για κάθε ένα ακίνητο. 

 Η δημοπρασία θα είναι ανεξάρτητη και ξεχωριστή για κάθε αγροτεμάχιο ή ελαιοστάσιο. 

3) Δικαίωμα αποζημίωσης

Ο τελευταίος πλειοδότης δεν αποκτά δικαίωμα προς αποζημίωση από τη μη έγκριση των πρακτικών της δημοπρασίας από το αρμόδιο όργανο του δήμου  ή της διοικητικής αρχής που έχει αντίστοιχη αρμοδιότητα. 

4) Σύμβαση 

Ο τελευταίος πλειοδότης υποχρεούται όπως εντός δέκα ημερών από την κοινοποίηση, που ενεργείται με αποδεικτικό παραλαβής, της απόφασης της διοικητικής αρχής περί κατακυρώσεως ή εγκρίσεως του αποτελέσματος της δημοπρασίας, να προσέλθει μαζί με τον εγγυητή του για την σύνταξη και υπογραφή της σύμβασης, άλλως και η κατατεθείσα εγγύηση καταπίπτει υπέρ του δήμου χωρίς δικαστική παρέμβαση. 

Ενεργείται δε αναπλειστηριασμός εις βάρος του και του εγγυητή του, οι οποίοι ευθύνονται για το μεγαλύτερο τυχόν οικονομικό αποτέλεσμα της δημοπρασίας από αυτό της προηγούμενης.

Μετά το πέρας της παραπάνω προθεσμίας των δέκα ημερών η σύμβαση θεωρείται ότι καταρτίστηκε οριστικά.
5) Διάρκεια Μίσθωσης

Η διάρκεια της μίσθωσης ορίζεται  στα πέντε έτη έως εξής : έναρξη από υπογραφή του σχετικού συμφωνητικού μίσθωσης  και λήξη την ημερομηνία συμπλήρωσης  των πέντε ετών ,  με δυνατότητα ανανέωσης για δύο ακόμη έτη του χρόνου μίσθωσης και  ανάλογη αναπροσαρμογή του τιμήματος εφόσον αυτό κριθεί  αναγκαίο , με απόφαση του Δ.Σ. κατόπιν σχετικής αιτήσεως του αναδόχου.

6) Προθεσμία καταβολής του Μισθώματος

Το ετήσιο μίσθωμα θα καταβάλλεται σε μία δόση κατά την διάρκεια της συγκομιδής και όχι πέραν της 30.03. έκαστου έτους  , αρχής γενομένης από 30.03.2024. 

7) Δικαιολογητικά συμμετοχής

Τα δικαιολογητικά συμμετοχής στην δημοπρασία,  είναι τα παρακάτω:


 Υπεύθυνη Δήλωση ότι έλαβαν γνώση των όρων της διακήρυξης και αποδέχεται αυτούς ανεπιφύλακτα.

8) Υποχρεώσεις μισθωτή

Ο μισθωτής υποχρεούται να διατηρεί και διαφυλάσσει την κατοχή του μισθίου, τις υπέρ αυτού δουλειές, τα όρια αυτού και εν γένει το μίσθιο, σε καλή κατάσταση, προστατεύοντας αυτό απέναντι σε κάθε καταπάτηση, διαφορετικά ευθύνεται σε αποζημίωση.  Ο μισθωτής δεν επιτρέπεται να βόσκει ζώα σε ελαιοστάσια και δεντροκαλλιέργειες, ή να εγκαταστήσει σταύλο σε αυτά. Επίσης ο μισθωτής δεν θα επεμβαίνει σε κλάδεμα ή παρόμοιες εργασίες επί των δέντρων του κάθε κτήματος χωρίς την έγκριση των υπηρεσιών του Δήμου. 

9) Κρατήσεις

Το μίσθωμα υπόκειται στις εκάστοτε νόμιμες κρατήσεις.
10) Λήξη μίσθωσης

Ο μισθωτής υποχρεούται με τη λήξη της μίσθωσης, να παραδώσει το μίσθιον στην κατάσταση στην οποία το παρέλαβε, διαφορετικά ευθύνεται σε αποζημίωση.

11) Αναμίσθωση – Υπεκμίσθωση

Σιωπηρή αναμίσθωση, ως και υπεκμίσθωση του μισθίου από τον μισθωτή απαγορεύεται απολύτως.

12) Δημοσίευση Διακήρυξης

Η διακήρυξη θα δημοσιευθεί με ευθύνη των υπηρεσιών του Δήμου στον πίνακα ανακοινώσεων του Δήμου μας καθώς και στα γραφεία των Δ.Ε. Απολλωνίων και  Λευκάδας και στο πρόγραμμα «Διαύγεια» . Επίσης να ενημερωθούν με την ίδια ανακοίνωση οι Πρόεδροι των Τ.Κ. στην περιφέρεια των οποίων βρίσκονται  τα ακίνητα.
13) Επανάληψη της δημοπρασίας

Η δημοπρασία επαναλαμβάνεται οίκοθεν από τον δήμαρχο εάν δεν παρουσιάσθηκε κατ' αυτήν μειοδότης. 

Η δημοπρασία επαναλαμβάνεται κατόπιν αποφάσεως του δημοτικού συμβουλίου όταν:

α) το αποτέλεσμα αυτής δεν εγκριθεί από την Οικονομική επιτροπή ή το δημοτικό συμβούλιο ή την αρμόδια Διοικητική αρχή λόγω ασύμφορου του επιτευχθέντος αποτελέσματος ή σφάλματος στη διενέργεια της δημοπρασίας

β) μετά την κατακύρωση της δημοπρασίας, ο τελευταίος πλειοδότης και ο εγγυητής του αρνούνται να υπογράψουν τα πρακτικά, ή τη σύμβαση μίσθωσης επίσης όταν μετά την κοινοποίηση στον τελευταίο μειοδότη της εγκριτικής επί του αποτελέσματος της δημοπρασίας αποφάσεως δεν προσέλθει αυτός εμπροθέσμως για την σύνταξη και υπογραφή της σύμβασης.

Στην περίπτωση (β) η δημοπρασία, επαναλαμβάνεται εις βάρος του τελευταίου πλειοδότη και του εγγυητή αυτού, ως ελάχιστον δε όριο προσφοράς ορίζεται το επ' ονόματι τούτου κατακυρωθέν ποσόν, δυνάμενο να αυξηθεί με απόφασης του δημοτικού συμβουλίου. 

Η επαναληπτική δημοπρασία γνωστοποιείται με περιληπτική διακήρυξη του δημάρχου αναφερομένης στους όρους της πρώτης διακήρυξης και δημοσιευομένης, πέντε (5) τουλάχιστον ημέρας προ της ημέρας της διενέργειας της δημοπρασίας, διεξάγεται δε σύμφωνα με τα όσα αναφέρθηκαν.

Η επανάληψη της δημοπρασίας ενεργείται με βάση τη δοθείσα τελευταία προσφορά κατά την προηγούμενη δημοπρασία.

14) Πληροφόρηση ενδιαφερομένων
Πληροφορίες για τη δημοπρασία  παρέχονται από το Γραφείο της Δ/νσης Οικον. Υπηρεσιών Δήμου Λευκάδας, τις εργάσιμες ημέρες και ώρες Διεύθυνση Αντ.Τζεβελέκη –Διοικητήριο Τηλέφωνο 2645360563 

Αντίγραφο της διακήρυξης χορηγείται ή αποστέλλεται στους ενδιαφερόμενους ύστερα από αίτηση που υποβάλλεται στην παραπάνω διεύθυνση.»

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ

Τον καθορισμό των όρων διακήρυξης δημοπρασίας για την  εκμίσθωση καλλιεργήσιμης γης Δήμου Λευκάδας, όπως αναλυτικά αναφέρονται στην ανωτέρω εισήγηση.


Η απόφαση αυτή πήρε αύξοντα αριθμό: 189/2023.              
     

    Ο Αντιπρόεδρος 

                          

 Τα Μέλη

     
              ΛΥΓΔΑΣ ΣΠΥΡΙΔΩΝ[image: image1.png]

